મુંબઇઃ બોલિવુડના મોસ્ટ વોન્ટેડ બેચલર સલમાન ખાનના લગ્નની રાહ સૌ કોઇ જોઇ રહ્યાં છે. ત્યારે આ વર્ષના અંત સુધીમાં કદાચ સલમાન ખાનના ચાહકોની આ ઇચ્છા પણ પૂરી થઇ જશે. સલમાન ખાન અને તેની ગર્લફ્રેન્ડ લૂલિયા વંતૂરના રિલેશન ધીમેધીમે લોકો સામે આવી રહ્યાં છે. ગત સપ્તાહે બંને લવ બર્ડસ પ્રિતી ઝીંટાના રિસેપ્શનમાં પણ સાથે જોવા મળ્યા હતા. ત્યારથી જ તેમના લગ્નની અટકણો ચાલી રહી છે. ત્યારે સલમાન તેના જન્મદિવસે જ લૂલીયા સાથે લગ્ન કરી શકે છે.